CELEX: 62013CN0224
Language: da
Date: 2013-04-26 00:00:00
Title: Sag C-224/13: Anmodning om præjudiciel afgørelse indgivet af Tribunale di Cagliari (Italien) den 26. april 2013 — straffesag mod Sergio Alfonso Lorrai

20.7.2013   
            
            
               DA
            
            
               Den Europæiske Unions Tidende
            
            
               C 207/13
            
         Anmodning om præjudiciel afgørelse indgivet af Tribunale di Cagliari (Italien) den 26. april 2013 — straffesag mod Sergio Alfonso Lorrai
   (Sag C-224/13)
   2013/C 207/23
   Processprog: italiensk
   
      Den forelæggende ret
   
   Tribunale di Cagliari
   
      Parter i hovedsagen
   
   Sergio Alfonso Lorrai
   
      Præjudicielle spørgsmål
   
   
               1)
            
            
               Er fortolkningen af EMRK’s artikel 6 og artikel 47, stk. 2, i Den Europæiske Unions charter om grundlæggende rettigheder til hinder for anvendelsen af artikel 70, 71 og 72 i codice di procedura penale for så vidt de bestemmer, at sagen, når det én gang er konstateret, at tiltalte ikke er i stand til fuldt bevidst at følge sagen som følge af en uhelbredelig sygdom,hvor tilstanden ikke kan forbedres, skal udsættes på ubestemt tid, samtidig med, at den sygdomsramte pålægges regelmæssigt at blive undersøgt af eksperter?
            
         
               2)
            
            
               Er fortolkningen af EMRK’s artikel 6 og artikel 47, stk. 2, i Den Europæiske Unions charter om grundlæggende rettigheder til hinder for anvendelsen artikel 159, stk. 1, nr. 3, i codice di procedura penale for så vidt den bestemmer, at forældelsesfristen suspenderes på ubestemt tid (med forlængelse hvert halve år i henhold til artikel 72 i Codice di procedura penale) i tilfælde af, at de tiltalte ikke er i stand til fuldt bevidst at følge sagen som følge af en uhelbredelig sygdom, hvor tilstanden ikke kan forbedres?